
REFERAT DE APROBARE
La proiectul de hotărâre privind reorganizarea structurii organizatorice a instituției, aprobarea modificării și actualizării organigramei și a statului de funcții de la nivelul aparatului de specialitate al primarului comunei Schela, județul Galați, conform prevederilor OUG nr.7/2026
În conformitate cu prevederile art. 136 din Ordonanța de urgență a Guvernului nr. 57/2019 privind Codul administrativ, în conformitate cu prevederile art. 32 alin. (1) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, prin prezenta iniţiem Proiectul de hotărâre privind reorganizarea structurii organizatorice a instituției, aprobarea modificării și actualizării organigramei și a statului de funcții de la nivelul aparatului de specialitate al primarului comunei Schela, județul Galați, conform prevederilor OUG nr.7/2026, bazându-se pe următoarele 

Motive:

În fapt, arătăm că prin prevederile art. XL alin. (3) din Ordonanța de urgență a Guvernului nr. 7/2026, a fost instituită obligația unităților administrativ-teritoriale de a se încadra într-un număr maxim de posturi, determinat în raport cu indicatorii specifici și comunicat de către instituțiile prefectului. 

În acest sens, arătăm, că Instituția Prefectului Județului Galați a transmis, prin adresa nr. 2497 din 16.03.2026, numărul maxim de posturi aferent Comunei Schela, stabilit conform cadrului legal menționat. 

Totodată, trebuie să menționăm, că conform prevederilor Ordonanței Guvernului nr. 63/2010, cu modificările și completările ulterioare, precum și ale Legii nr. 273/2006 privind finanțele publice locale, autoritățile administrației publice locale au obligația de a adopta măsuri pentru asigurarea sustenabilității financiare și a încadrării în limitele de cheltuieli de personal. 

În prezent, organizarea aparatului de specialitate al Primarului Comunei Schela și a instituțiilor subordonate este stabilită prin ultima hotărârea a Consiliului Local privind aprobarea organigramei și a statului de funcții nr.15 din 31.03.2026, aflată în vigoare. 

În urma analizei efectuate de către aparatul de specialitate, în colaborare cu Compartimentul Contabilitate și Compartimentul Resurse umane, s-a constatat necesitatea adoptării unor măsuri concrete pentru:
 - încadrarea în numărul maxim de posturi comunicat;
 - respectarea limitelor privind cheltuielile de personal; 
 - creșterea eficienței utilizării resurselor umane și financiare. 

- inițierea procesului de reorganizare a aparatului de specialitate al primarului și a instituțiilor subordonate, până cel târziu la data de 1 iulie 2026. 
Măsurile concrete, impactul financiar și modalitatea de implementare sunt detaliate în Nota justificativă anexată, întocmită și asumată de ordonatorul principal de credite, împreună cu structurile de specialitate. 

Adoptarea prezentului proiect de hotărâre este necesară pentru respectarea obligațiilor legale instituite prin Ordonanța de urgență a Guvernului nr. 7/2026, în vederea asigurarea echilibrului bugetar, pentru eficientizarea activității aparatului administrativ și în vederea evitării eventualelor sancțiuni sau măsuri corective din partea autorităților de control. 

Ținând cont de cele sus prezentate, propun aprobarea proiectului de hotărâre în forma inițiată.

